UniCredit anunță o performanța remarcabilă în trimestrul I din acest an, cu o creștere pe toate liniile, și marchează al 13-lea trimestru consecutiv de profitabilitate. Grupul a realizat un profit net de 2,6 miliarde euro, o majoare cu 24% față de anul precedent și un RoTE (Return on Tangible Equity) de 23%1.
UniCredit România a realizat un profit net de 88 mil euro, în primele 3 luni
Creșterea veniturilor operaționale, dar și scăderea costurilor cu riscul, au dus la o creștere a profitului cu 37%, până la 88 milioane euro, în țara noastră.
Grupul italian a raportat pentru primul trimestru (T1) din 2024 un profit net de 88 mil. euro din operaţiunile din România, în creştere de la 64 mil euro câştigul consolidat din T1/2023.
In România, veniturile nete din dobânzi au crescut la 117 milioane de euro (plus 18,5%), iar cele din comisioane la 40 de milioane de euro (plus 10%).
Volumul de credite acordate clienților a ajuns la 8,2 miliarde de euro , în timp ce depozitele au crescut la 10,3 miliarde de euro. În România, UniCredit numără 141 de sucursale.
În România, Grupul UniCredit este prezent prin UniCredit Bank, UniCredit Consumer Financing, UniCredit Leasing Corporation, UniCredit Insurance Broker, UniCredit Leasing Fleet Management şi UniCredit Services.
Rezultatele Grupului Unicredit
În primele 3 luni din 2024, venituri nete ale Grupului UniCredit au crescut cu 7%, la 6,3 miliarde de euro, pe fondul creșterii veniturilor nete din dobânzi cu 8,5% la 3,6 miliarde euro și și a celor din comisioane cu 3,3% la 2,1 miliarde de euro, se arată într-un comunicat de presă.
Grupul a anunțat un raport cost/venit îmbunătățit, ajungând la 36,2%, bazat pe creșterea eficienței operaționale. Astfel, previziunile privind profitul net pentru exercițiul financiar din acest an s-au îmbunătățit, ajungând la peste 8,5 miliarde euro
„Am început anul pe o bază extrem de puternică, cu un profit net de 2,6 miliarde EUR, în creștere cu 24% de la an la an.
În timp ce continuăm să investim, rămânem vigilenți cu privire la costuri și culegem beneficiile acțiunilor anterioare. UniCredit va furniza rezultate excepționale și suntem mândri că suntem lideri în industrie”, a spus Andrea Orcel, CEO Unicredit.